Żewġ uffiċjali tal-Progress Press ingħataw il-libertà proviżorja wara li tressqu l-Qorti akkużati fost l-oħrajn bi frodi u ħasil ta' flus. 14:34 Merħba għal dan il-live blog. Ninsabu live mill-awla numru 4. Il-Maġistrat Charmaine Galea tidħol fl-awla. Għall-ħabta tas-1:45 il-Pulizija qalet li xi persuni u kumpanija se jitressqu l-qorti b'rabta mal-għeluq ta' Inkjesta Maġisterjali fejn kienu ttieħdu passi kriminali kontra diversi persuni u kumpaniji, fl-20 ta' Marzu 2021, żewġ persuni kif ukoll kumpanija. Il-Kumpanija hi Progress Press. Wieħed mill-persuni huma Michel Rizzo li wieġeb mhux ħati tal-akkużi kontrih. Il-persuna l-oħra hu Claude Licari, accountant li ukoll wieġeb mhux ħati tal-akkużi miġjuba kontrih. Huma qed jaffaċċjaw akkużi ta' ħasil ta' flus u korruzzjoni. Dr Joe Giglio u Dr Roberto Montalto qed jidhru għall-akkużati. Titla' tixhed l-Ispettur AnnMarie Scerri. Tikkonferma li dejjem ikkopera mal-Pulizija l-klijent tiegħu u li ġieli pprovda dokumenti aktar milli kien hemm bżonn. F'awla hu ftit diffiċli biex nifmhu sew dak li qed jingħad. Tgħid li l-akkużati dejjem imxew ma dak li qalulhom il-Pulizija. Jistaqsi issa Dr Montalto li qed jirrapreżenta lil Licari. Jistaqsi: Il-Pilizija għandha suspett li Licari pprova javviċina lil xi persuni li jistgħu jaffettwaw l-investigazzjonijiet? Ix-xhud tgħid li le, safejn jafu huma. Dr Montalto jistaqsi jekk Licari qed ikun akkużat fil-kompitu tiegħu bħala CFO. Ix-xhud tgħid li anke bħala hu personali. Jistaqsi jekk kienx jiddeċiedi hu għall-kumpanija, x-xhud tgħid li bħala CFO, le. Jitla' jixhed uffiċjal ieħor, Joseph Scerri, saritlu biss mistoqsija waħda. Jinżel minn fuq il-pedana tax-xhud. Hu qed jargumenta li l-ordni ta' iffriżar tal-assi ma kelliex toħroġ fil-konfront tal-akkużat personalment hekk kif ma kienx qed ikun investigat fil-vesti personali tiegħu. Il-prosekuzzjoni qed tgħid li dawn huma akkużi ta' ħasil ta' flus u jista' jkun hemm xi flus li l-akkużati rċivew u li tista' toħroġ fil-proċeduri. Dr Giglio jgħid li Michel Rizzo dejjem mar għand il-Pulizija bħala direttur tal-kumpanija u mhux hu personalment. Ikompli jgħid li l-file ta' Rizzo kien wieħed impekkabbli. Terġa' tixhed Annmarie Xuereb u tiċċara li Rizzo ġie investigat bħala hu personali u mhux biss bħala managing director. Bonello tgħid li ma kienux ċerti dwar madwar 4,000 ewro li ma kienux jafu minn fejn ġejjin u dan kien diffiċli biex jiġi stabbilit hekk kif kellu mas-700,000 ewro f'assi likwidi. Ix-xiehda ta' Bonello tieqaf hemm u Dr Joe Giglio jerġa jispjega li m'għandux ikun hemm ordni ta' ffriżar hekk kif ma nstab xejn ħażin fil-kontijiet tiegħu. Dr Montalto jgħid li anke fil-każ tal-klijent tiegħu, Licari, m'hemmx tranżazzjonijiet suspettużi u jekk kien hemm mill-ewwel jistgħu jiġu spejgati u allura staqsa għaliex il-prosekuzzjoni qed tagħmel din it-talba? Jargumenta li Licari għamel kollox fil-kapaità tiegħu bħala impjegat. Ikompli jgħid li kollox jindika li l-klijent tiegħu ma ħax flus minn dak li qed ikun akkużat dwaru. Il-Prosekuzzjoni tgħid li l-Qorti tajjeb li tipproteġi dawn il-flus f'każ li jirriżulta li kien hemm flus li ttieħdu minn din l-attività u li anke l-assi tal-kumpanija għandhom jiġu ffriżati. Il-Prosekuzzjoni kompliet tgħid li fil-każ tal-kumpanija jaqblu li jinħatar amministratur biex tkun tista' titmexxa. Dr Giglio jgħid li ma nistgħux nilgħabu bil-ħajja tan-nies b'dan il-mod. Il-Prosekuzzjoni qalet li mhux jilgħabu bil-ħajjiet tan-nies b'Dr Montalto jargumenta li xejn ma jwaqqaf lill-prosekuzzjoni milli tieħu din id-deċiżjoni aktar tard imma li wieħed iġib l-argument li jiġu ffirżati l-assi f'każ li jinstab li ħadu xi flus mill-korruzzjoni huwa inġust. Dr Giglio u Dr Montalto għamlu t-talba għall-ħelsien mill-arrest bil-prosekuzzjoni toġġezzjona. Il-Prosekuzzjoni qalet li f'dan l-istadju għad hemm xhieda li jridu jagħtu l-vezjoni tagħhom f'dawn il-proċeduri dan apparti li Rizzo għadu impjegat tal-kumpanija. Tgħid li ħafna mix-xhieda ma ġewx interrogati. Il-Prosekuzzjoni tgħid ukoll li qabel l-akkużati kienu investigati u llum jinsabu taħt arrest. Fis-sottomissjonijiet tiegħu Dr Montalto qal li kienu jafu li din il-ġurnata kienet ġejja u li minkejja kollox baqgħu jikkoperaw. "Naf li dawn in-nies li kienu hemm fil-waiting room, kien hemm min ħareġ bil-bail imma r-rota tal-isfortuna daret fuqna" qal Dr Montalto. "Illum nafu li l-ħajja ta' Claude Licari bdiet tikkrollha, imma ejja nsalvaw dak li nistgħu għax il-preġudizzju mhu mistħoqq lil ħadd. Dan hu każ li jibk minnu nnifsu biex l-akkużat jinħeles", qal Dr Montalto. Jagħmel is-sottomissjonijiet tiegħu dwar il-ħelsien mill-arrest Dr Joe Giglio. Jgħid li kienu huma stess li nsistew li l-persuni jkunu mitkellma mill-Pulizija. Jirreferi għal persuni oħra li jaħdmu l-progress press li għamlu ljieli fl-uffiċini jfittxu d-dokumenti biex juru li l-kumpanija m'għamlet xejn ħażin. "Għaddejna kaxxi u kaxxi b'dokumenti lill-Pulizija biex nuru li m'hemmx raġuni valida biex jitressqu" qal Dr Giglio. "Dawn huma nies serji bħal ma hi l-kumpanija li anke sabiex juru li dejjem mxew b'diliġenza nsista u pprovda aktar dokumentazzjoni milli kien hemm bżonn." – Dr Giglio. Tirribatti l-prosekuzzjoni. Tgħid li hemm xhieda li mhux investigati li jridu jitilgħu jixhdu. Ftit qabel Dr Giglio qal li l-aħħar kelma għandha tkun tad-difiża. Il-Maġistrat tgħid li se jkollu ċans jagħmel l-osservazzjonijiet tiegħu li tlesti l-prosekuzzjoni. Il-prosekuzzjoni qed tgħid li tibża li jiġu kkontaminati l-provi u allura l-ġustizzja ma ssirx. Id-difiża qed tistaqsi kif dawn il-provi jistgħu jiġu kkontaminati. Toħroġ mill-awla l-Maġistrat. Nistennew sakemm jingħata d-digriet. Dr Antoine Agius Bonnici, Dr Andrea Zammit, Dr Sean Xerri De Caro qed jidhru f'isem l-Uffiċċju tal-Avukat Ġenerali. Il-Prosekuzzjoni hi magħmula mill-Ispettur Ann Marie Xuereb, Joseph Xerri, Leanne Bonello u Ian Camilleri. Tidħol lura l-Maġistrat. L-ewwel digriet mogħti dwar l-iffriżar tal-assi – Il-Qorti tordna sabiex l-assi tal-akkużati jkunu ffriżati imma fil-konfront ta' Progress Press, le. Dwar il-ħelsien mill-arrest il-Qorti tilqa' t-talba. Il-Libertà proviżorja ngħatat lil Rizzo fuq depożitu ta' 20 elf ewro u garanzija personali ta' 50 elf ewro. Ma jistax jersaq lejn l-uffiċini ta' Progress Press. Licari ukoll ngħata l-libertà proviżorja fuq depożitu ta' 20 elf ewro u garazija personali ta 50 elf ewro. Il-partijiet jaqblu li jinħatar amministratur għall-kumpanija Progress Press. Dak kollox għal llum grazzi talli segwejtuna. Il-kumplament tal-ġurnata t-tajba. Amy Borg Fi stqarrija l-Pulizija qalet li dan irriżulta minn aktar investigazzjonijiet mill-Pulizija tad-Dipartiment tal-Investigazzjonijiet tar-Reati Finanzjari, f'għeluq ta' Inkjesta Maġisterjali fejn kienu diġà ttieħdu passi kriminali kontra diversi persuni u kumpaniji, fosthom l-eks Chief of Staff fl-Uffiċċju tal-Prim Ministru Keith Schembri. Huma qed jidhru quddiem il-Maġistrat tal-Għassa Dr Charmaine Galea. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_608ae4dec4187_rand.td-a-rec-img{text-align:left}.td_uid_3_608ae4dec4187_rand.td-a-rec-img img{margin:0 auto 0 0}